[[file:**Грешка во Lua во Модул:Location\_map, ред 42: Unable to find the specified location map definition: "Module:Location map/data/Русија Крим" does not exist**|250px|Кримски Пл. во рамките на **Грешка во Lua во Модул:Location\_map, ред 42: Unable to find the specified location map definition: "Module:Location map/data/Русија Крим" does not exist**]]Кримски Пл.
Местоположба на Кримските Планини во рамките на полуостровот Крим

**Кримски Планини** (руски: *Крымские Горы*; украински: *Кримські Гори*; кримскотатарски: *Qırım dağları*) — планински венец кој се протега напоредно на југоисточното крајбрежје на Крим, на оддалеченост од 8-13 км од Црното Море. На западната страна нагло се спуштаат во морето, а на исток постепено преоѓаат во степски предели.

Составни масиви
---------------

Составени се од три гребени. Највисок е Главниот, кој се дели на неклку масиви наречени „јајли":

* Бајдарска Јајла
* Ајпетриска Јајла
* Јалтска Јајла
* Никитска Јајла
* Гурзуфска Јајла
* Бабуганска Јајла
* Чатирдашка Јајла
* Долгоруковска Јајла
* Демирџи Јајла
* Караби Јајла

Врвови
------

Внатрешниот и Главниот Гребен со Чатир Даг
Поглед на Внатрешниот и Главниот Гребен од Надворешниот
Највисокиот врв во Крим е Роман Кош (Роман-Кош, Roman Qoş) на Бабуганската Јајла, со висина од 1.545 м. Други поважни врвови се:

* Демир Капија (руски: *Демир-Капу*, украински: *Демір-Капу*, кримскотатарски: *Demir Qapı*) 1.540 м на Бабуганската Јајла
* Зејтин Кош (руски: *Зейтин-Кош*, украински: *Зейтин-Кош*, кримскотатарски: *Zeytün Qoş*) 1.537 м на Бабуганската Јајла
* Кемал Егерек (руски: *Кемаль-Эгерек*, украински: *Кемаль-Егерек*, кримскотатарски: *Kemal Egerek*) 1.529 м на Бабуганската Јајла
* Еклизи Бурун (руски: *Эклизи-Бурун*, украински: *Еклізі-Бурун*, кримскотатарски: *Eklizi Burun*) 1.527 м на Чатирдашката Јајла
* Лапата (руски: *Лапата*, украински: *Лапата*, кримскотатарски: *Lapata*) 1.406 м на Јалтската Јајла
* Северен Демирџи (руски: *Северный Демирджи*, украински: *Північний Демірджі*, кримскотатарски: *Şimaliy Demirci*) 1.356 м на Демирџи Јајла
* Ај Петри (руски: *Ай-Петри*, украински: *Ай-Петрі*, кримскотатарски: *Ay Petri*) 1.234 м на Ајпетриската Јајла.

Превои
------

Најважни планински превои на Крим се следниве:

* Ангарски Превој кај Перевалне, на патот од Алушта за Симферопол
* Бајдарска Врата кај Форос, кој ја поврзува Бајдарската Долина со морскиот брег
* Ласписки Превој кај ’ртот Аја, на патот од Јалта за Севастопол.

Реки
----

Значајни реки на Кримските Планини се Алма, Чернаја и Салгир на северните падини и Учан Су на јужните која го образува истоимениот популарен водопад.

Археологија
-----------

Во пештерскиот систем Буран Каја на Кримските Планини се пронајдени остатоци од најстариот анатомски современ човек во Европа. Фосилите се стари 32.000 години, а придружните предмети се сметаат за поврзани со Граветската култура. На останките се забележуваат засеци од посмртен обред, во кој е сечено месо од мртовецот.

Поврзано
--------

* Географија на Крим

Наводи
------

1. ↑  *јајла* (*yayla*) е кримскотатарскиот назив за ледина
2. ↑  Prat, Sandrine; Péan, Stéphane C.; Crépin, Laurent; Drucker, Dorothée G.; Puaud, Simon J.; Valladas, Hélène; Lázničková-Galetová, Martina; van der Plicht, Johannes; Yanevich, Alexander (17 јуни 2011). „The Oldest Anatomically Modern Humans from Far Southeast Europe: Direct Dating, Culture and Behavior". plosone. Посетено на 21 јуни 2011.
3. ↑  Carpenter, Jennifer (20 јуни 2011). „Early human fossils unearthed in Ukraine". BBC. Посетено на 21 јуни 2011.

Надворешни врски
----------------

|  |  |
| --- | --- |
| Ризница | „Кримски Планини" на Ризницата ? |

* Туризам на Кримските Планини
* Контролно-спасувачка служба на Крим

Координати: 44°45′N 34°30′E﻿ / ﻿44.750° СГШ; 34.500° ИГД﻿ / 44.750; 34.500

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 315527781
* GND: 4139502-5
* NKC: ge475882

 |

 |